ປະທານນາທິບໍດີມຽນມາ ພົບປະກັບ ຜູ້ແທນສະຫະພັນກະຫລ່ຽງ
ທ່ານ Thein Sein ​ໄດ້​ພົບ​ປະ​ໃນ​ວັນ​ເສົາ​ມື້​ນີ້ ກັບຝ່າຍກະບົດກະຫລ່ຽງ ເປັນເທື່ອທໍາອິດ ນັບ​ຕັ້ງ​ແຕ່​ທ່ານ​ໄດ້​ອອກ​ຄໍາຮຽກຮ້ອງ ໃຫ້ມາສົນທະນາກັນ
ບັນດາເຈົ້າໜ້າທີ່ມຽນມາກ່າວວ່າ ປະທານາທິບໍດີ Thein Sein ໄດ້ພົບປະໃນວັນເສົາມື້ນີ້ ກັບຜູ້ແທນສັນຕິພາບຄະນະນຶ່ງ ຈາກຸ່ມກະບົດ ສະຫະພັນຊາດກະຫລ່ຽງ ຫລື KNU ການພົບປະກັນດັ່ງກ່າວ ຊຶ່ງດໍາເນີນໄປເປັນເວລາຊົ່ວໂມງກ່ວາໆ ແມ່ນເປັນເທື່ອທໍາອິດ ທີ່ປະທານາທິບໍດີມຽນມາ ໄດ້ໂອລົມກັບພວກຜູ້ນໍາກຸ່ມກະບົດ ນັບຕັ້ງແຕ່ທ່ານໄດ້ອອກ ຄໍາຮຽກຮ້ອງໃຫ້ມາສົນທະນາຫາລືກັນ ໃນເດືອນສິງຫາປີກາຍນີ້ ຄະນະຜູ້ແທນຂອງກຸ່ມ KNU ໄດ້ເດີນທາງໄປຍັງນະຄອນຢ່າງກຸ້ງແລະຢູ່ທີ່ນັ້ນມາໄດ້ ຫລາຍມື້ແລ້ວ ເພື່ອເຈລະຈາສັນຕິພາບກັບຝ່າຍລັດຖະບານ ແຕ່ຜູ້ຕາງໜ້າຈໍານວນນຶ່ງ ໄດ້ຖືກນໍາຂຶ້ນເຮືອບິນ ພາໄປຍັງນະຄອນຫລວງເນປີດໍ ໃນວັນເສົາມື້ນີ້ ເພື່ອພົບປະສົນ ທະນາກັບທ່ານ ເທັນ ເຊນ ໃນວັນສຸກວານນີ້ ຄະນະຜູ້ແທນກະຫລ່ຽງ ກັບຝ່າຍລັດຖະບານ ໄດ້ພົບປະກັນຢູ່ຢ່າງກຸ້ງ ແລະໄດ້ເຊັນສັນຍາ 13 ຂໍ້ນໍາກັນ ກ່ຽວກັບວິທີການຊຸກຍູ້ຂັ້ນຕອນສ້າງສັນຕິພາບໃຫ້ກ້າວ ໄກໄປໜ້າ ກຸ່ມປະກອບອາວຸດຂອງສະຫະພັນຊາດກະຫລ່ຽງ ຫລື KNU ໄດ້ທໍາການຕໍ່ສູ້ກັບທາງ ການມຽນມາ ມາຕັ້ງແຕ່ປີ 1949 ບັນດາປະເທດຕາເວັນຕົກ ໄດ້ທວງໃຫ້ມຽນມາສ້າງ ສັນຕິພາບກັບພວກກຸ່ມກະບົດ ໃນຖານະເປັນເງື່ອນໄຂນຶ່ງ ສໍາລັບການຜ່ອນຜັນການລົງ ໂທດທາງເສດຖະກິດແລະການເມືອງ ຕໍ່ມຽນມານັ້ນ